Legal Document

Category: 19

Text:
12. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 91909/Υ. 1429 της 1/12 Αυγ. 1968 (ΦΕΚ Β' 382)  Περί αυξήσεως των υπό του Ταμείου Επικουρικής Ασφαλίσεως Προσωπικού Ανωνύμου Ελληνικής Εταιρείας Υδάτων παρεχομένων συντάξεων κατά ποσοστόν 10%. Έχοντες υπ' όψιν: 1)Τας διατάξεις της παρ. 4 του άρθρ. 1 του Ν.Δ. 4577/66 "περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων". 2)Γνώμην του Δ.Σ. του Ταμείου Επικουρικής Ασφαλίσεως Προσωπικού Ανωνύμου Ελληνικής Εταιρείας Υδάτων υποβληθείσαν ημίν δια της υπ. αριθ. 392/Υ.2/13-3-68 αναφοράς του Ταμείου. 3)Την διαπιστωθείσαν ανάγκην βελτιώσεως των συντάξεων του ανωτέρω Ταμείου, ως και την οικονομικήν κατάστασιν αυτού. 4)Την απόφασιν της Νομισματικής Επιτροπής την ληφθείσαν κατά την υπ' αριθ. 918/3.5.55 συνεδρίασιν αυτής, την κοινοποιηθείσαν δια του υπ. αριθ. 14786/16.5.55 εγγράφου της και 5)το υπ' αριθ. 34893/ΚΠ/1558/2.7.68 έγγραφον του Υπουργείου Συντονισμού, αποφασίζομεν: 1.Από της 1-1-1968 αυξάνονται κατά ποσοστόν 10% αι υπό του Ταμείου Επικουρικής Ασφαλίσεως Προσωπικού Ανωνύμου Ελληνικής Εταιρείας Υδάτων χορηγούμεναι συντάξεις. 2.Της ανωτέρω αυξήσεως υπολογιζομένης επί του καταβαλλομένου ποσού μηνιαίας συντάξεως, δικαιούνται οι συνταξιοδοτούμενοι κατά την ανωτέρω ημερομηνίαν, ως και οι μεταγενεστέρως συνταξιοδοτούμενοι ων η έναρξις συνταξιοδοτήσεως ανάγεται εις τον μέχρι της ημερομηνίας ταύτης χρόνον. 3.Αι κατά τα ανωτέρω προσαυξανόμεναι συντάξεις εν ουδεμιά περιπτώσει δύνανται να υπερβούν το 80% των αποδοχών ας θα ελάμβανεν ο συνταξιούχος εάν εξηκολούθει εργαζόμενος. Η παρούσα δημοσιευθήτω δια της Εφημερίδος της Κυβερνήσεως. Δια της υπ. αριθ. 108015/Υ.1741 της 4/22 Οκτ. 1968 απόφ. Υπ. Εργασίας (ΦΕΚ Β' 558) ωρίσθη ότι "η από 1.1.1968 αύξησις κατά ποσοστόν 10% των υπό του Ταμείου Επικ. Ασφαλίσεως Προσωπικού Ανωνύμου Ελληνικής Εταιρείας Υδάτων παρεχομένων συντάξεων χορηγείται άνευ των περιορισμών της παρ. 2 της υπ. αριθ. 91909/Υ. 1429/1.8.1968 αποφάσεως ημών". Σελ. 1236,02(δ)